**Mäesuusatamise alakomitee koosolek, 11.10.2017 kell 15.00**

Koosolekut juhatas Reet Hääl

Kohal:

Tõnis Luik

Nils Kroon

Kaarel Grünberg

Marion Metsniit

Protokollib Margot Paali

**Päevakord:**

 1. Eelarve ülevaade - Reet ja Margot

 2. Sponsorlepingud - Margot teeb olemasolevatest ülevaate.

 3. Võistluste plaanid, väljasõitude ajakavad (laagrid / võistlussõidud

 noortele). Nils teeb ülevaate noorte- ja juunioride koondise plaanidest.

 4. Võistluslitsentsid.

 5. Noortesarja korraldus. Tõnis, Margot

 6. Treenerite kutsekomisjoni uue liikme nimetamine. Ettepanek on tehtud Raidarile, kes on selle rolliga nõus. Margot selgitab vajadust.

 7. Baltic Cup, kui paljud lähevad, kas klubide toetus jätkub jne.

 Päevakorra välised punktid:

8. Kindlustus sportlastele

9. Vabade vahendite jaotus

10. Olümpiakandidaatide nimetamine – naissportlase lähetamine olümpiale.

1. Eelarve vaatasime üle. Küsimusi selles osas ei tekkinud. Hetkel on kulupool olnud -12000.-, mida on kompenseeritud ületuleva jäägi arvelt. Riigi rahastustingimused selguvad jaanuaris 2018. Hetkel arvestame suvise prognoosiga.
2. Sponsorlepingud. Meiega jätkavad Alexela; Alpiexpress; Corrigo. Magusasponsor on Maiasmokk ja transpordisponsor Eckeröline ja TS Laevad (kinnitamata, leping sõlmimisel).
3. Võistluste plaan ja Eesti kalender.

Toome Valgamaa meistrivõistlused kas 2.02 (reede) või 4.02 (pühapäev) kuupäevale. Võistlused viiakse läbi kas Väike-Munamäel – kui mäeomanik võimaldab mõlemad võistluspäevad või vajadusel Kuutsemäel. Alexela Alpisari on 3.02 planeeritud Väike-Munamäele.

1. Litsentside süsteem. Viime sisse sportlase litsentsisüsteemi analoogselt kahevõistlejate ja suusahüppajatega. Iga sportlane, kes soovib osaleda Eesti võistlustel, peab omama võistleja koodi. Sellega on tagatud võistluste ajal sportlase tervisekindlustus. Litsenseeritud sportlane saab endale koodi, mis jääb tema sportlase ID´ks mäesuusa võistlusregistris. (analoog FIS koodiga). Litsentseerimise põhitingimused koostada 19.10.2018.

Litsentsitasu kalkuleeritakse 01.11.2018 vastavalt kindlustuspakkumisele ja sportlaste orienteeruvale arvule.

Iga mäesuusaklubi esitab oma võistlevate sportlaste orienteeruva arvu hiljemalt 30.10.2018. aadressile: info@suusaliit.ee või margot@alexela.ee.

1. Tartu Slalom tegi ettepaneku viia läbi koos MK Väike-Munamägi näidis Alexela Noorte Alpisarja etapp. Ettepaneku tingis soov parandada võistluste korraldusliku poolt.

Otsustati anda võimalus Tartu Slalomil korraldada koos Väikese-Munamäega Valgamaa lahtised meistrivõistlused näidisvõistlusena.

Üldise arutelu käigus tõdeti, et Eesti mäesuusaklubid on piisavalt väikesed, võistluste stardiraha on tagasihoidlik, mistõttu ootame kõigi klubide ühtset panust noorte võistluste korraldusse. Senine korraldaja Nordiko ootab kõikide klubide panust alpisarja võistlustel näiteks raja silumise ja rajakohtunike mehitamise funktsioonide täitmist. Samuti saab olla füüsiliselt abiks raja võrgutamisel ja võrkudest puhastamise protsessides. Alexela Noorte Alpisari vajab kindlasti abi ka auhinnasponsorite leidmisel.

Proovime käesoleval hooajal rohkem pöörata tähelepanu funktsiooniga lapsevanemate motiveerimisele. Korraldaja proovib läbirääkimistel mäega leida võimaluse, et tagada mäe silumisrühmale tasuta mäepiletid võistluste ajaks.

Jaanus Mikk volitati kõigi klubide eest võistlus- ja treeningtingimused läbi rääkima Väike-Munamäe, Kuutsemäe ja Viimsi Vimka sportnõlva kasutamiseks. Üks oluline tingimus on, et silumis-rühma liikmed ja rajakohtunikud saavad tasuta piletid võistluste ajal.

Tänu-auhinnad hooaja lõpus (näiteks Alexela kinkekaart) vabatahtlikele lapsevanematele.

1. Treenerite kutsekomisjoni uue liikme nimetamine. Ettepanek on tehtud Raidar Mesilale, kes on selle rolliga nõus. Ühehäälselt otsustati nimetada Raidar Mesila kohtunike komisjoni liikmeks.
2. Baltic Cup´i korraldus. Teeme 2017 aasta võistlustega sarnastel alustel koostööd Läti Suusaliiduga. Leping on ettevalmistatud ja ootab Reet H. poolset allkirjastamist. Juhatus ühehäälselt otsusega nõus.

Klubide toetuse võimaluse ja mahu saame võtta arutluse alla 2018 alguses, mil on selgunud riiklikust rahastusest laekuvad summad. Ülevaade majanduslikest võimalustest selgem.

1. Kindlustused sportlastele. Juhatus võttis vastu otsuse kompenseerida sportlase kindlustus A koondise sportlasele vastavalt sportlase esitatud taotlusele.
2. Juhatus võttis teadmiseks, et kinnitatud on treenerite nõukogus järgmine vabade vahendite jaotus sportlastele. Dokument lisatud.
3. Juhatus võttis teadmiseks, et EOK´le esitatakse olümpiakandidaadiks naissportlastest Lise Anette Vaher ja Anna Lotta Jõgeva ning treeneriks Juha Tenhunen, kes katab treenerina nii mees- kui naissportlase treeneri ülesandeid.

Koosolek lõppes 17.30.